कैश चालान करने की पावर अब चार अधिकारियों को
शहरमें वाहन पार्किंग की बेहतर व्यवस्था होने से ट्रैफिक जाम की समस्या अब चिंताजनक होने लगी है। वहीं जनता पर दोहरी मार पड़ रही है। एक ओर जहां पार्किंग के लिए जगह नहीं है वहीं पुलिस नो-पार्किंग जोन में खड़े वाहनों को लेकर सख्ती के मूढ़ में है।
पुलिस ने हाल में नियम तोड़ने वाले वाहन चालकों के खिलाफ विशेष अभियान चला रखा है। लेकिन नो पार्किंग जोन में खड़े वाहनों का कैश चालान करने की पावर सिर्फ ट्रैफिक इंस्पेक्टर को होने से वाहन चालकों के साथ पुलिस को भी परेशानी रही थी। दैनिक भास्कर ने इस समस्या को प्रमुखता से उठाया था। ऐसे में अब पब्लिक की समस्या को ध्यान में रखकर हरियाणा पुलिस ने शहर के अंदर नो-पार्किंग जोन में खड़े वाहनों का कैश चालान करने की पावर चार पुलिस अधिकारियों को दे दी है। गाड़ी नो-पार्किंग में मिलने पर अब साथ के साथ चालान भुगता जा सकेगा। ट्रैफिक इंस्पेक्टर कर्मबीर ने बताया कि शहर में ट्रैफिक कंट्रोल करने में लगाई गई चार जाइलो गाड़ी के इंचार्ज को कैश चालान की पावर दी गई है।
नो-पार्किंग जोन में खड़े वाहनों का चालान करने पर मालिकों को परेशानी का सामना करना पड़ रहा था। क्योंकि हर दूसरे दिन चालान कटने से मालिक पुलिस लाइन में चालान भुगतने के लिए खड़े रहते थे। इस कार्य में जहां काफी समय व्यर्थ होता था वहीं लाइन लंबी होने से परेशानी का सामना करना पड़ता था। जबकि अब नियम तोड़ने वाले वाहन मालिक साथ के साथ चालान भुगतकर इस परेशानी से निजात पा सकेंगे।
hin_Deva hin_Deva hin_Deva hin_Deva